
ΚΑΝΟΝΙΣΜΟΙ 

ΚΑΝΟΝΙΣΜΟΣ ΥΠΆΡΙΘ Μ. 305/2018 

Περί Εφημερίων και Διακόνων. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπόψη: 

1. Τις διατάξεις των άρθρων 36 παρ. 6,37 παρ. 2 και 38 
παρ. 2 του ν. 590/1977 «Περί Καταστατικού Χάρτου της 
Εκκλησίας της Ελλάδος» (ΦΕΚ Α' 146/31.5.1977). 

2. Τις από 7.12.2016 και 6.6.2017 αποφάσεις της Διαρ¬ 
κούς Ιεράς Συνόδου. 

3. Την από 8.2.2018 απόφαση της Ιεράς Συνόδου της 
Ιεραρχίας. 

4. Το γεγονός ότι εκ του παρόντος Κανονισμού δεν προ- 
καλείται δαπάνη, ψηφίζει τον 305/2018 Κανονισμό έχοντα 
ούτω: 

ΚΑΝΟΝΙΣΜΟΣ 305/2018 

Περί Εφημερίων και Διακόνων. 

Άρθρο 1 

Γενικές έννοιες 

Ι.α'. Εφημέριος καλείται κληρικός της Ορθοδόξου 
Εκκλησίας της Ελλάδος, κατέχων το δεύτερο βαθμό της 
Ιερωσύνης (Πρεσβυτέρου), κανονικώς χειροτονημένος 
και εξαρτημένος κανονικώς υπό του επιχωρίου Μητροπο¬ 
λίτου, ο οποίος καλύπτει τις λατρευτικές, τις ποιμαντικές 
και τις προνοιακές ανάγκες της Ενορίας (άρθρα 1 παρ. α 
και 3 Κανονισμού της Εκκλησίας της Ελλάδος 8/1979, ΦΕΚ 
Α' 1/5.1.1980). 

β'. Διάκονος καλείται κληρικός της Ορθοδόξου Εκκλησίας 
της Ελλάδος, κατέχων τον πρώτο βαθμό της Ιερωσύνης, κα¬ 
νονικώς χειροτονημένος και εξαρτημένος κανονικώς εκ του 
επιχωρίου Μητροπολίτου, ο οποίος διακονεί τον Επίσκοπο 
ή Πρεσβύτερο κατά την τέλεση της Θείας Λειτουργίας και 
των άλλων Ιερών Μυστηρίων, των Ακολουθιών του εορτα- 
στικού κύκλου της Εκκλησίας και κάθε άλλης ιεροπραξίας. 
Συνεπικουρεί στα ποιμαντικά και προνοιακά έργα της Ιεράς 
Μητροπόλεως ή της Ενορίας. 

2. Η Ενορία, ως βασική μονάδα κανονικής οργανώσεως 
του εκκλησιαστικού βίου, αποτελεί, ως προς τις νομικές 
σχέσειςτης, Νομικό Πρόσωπο Δημοσίου Δικαίου, ιδρύεται 


δε όπως ορίζει το άρθρο 36 παρ. 2 του ν. 590/1977 (Α' 146). 
Η Ενορία διοικείται από το Εκκλησιαστικό Συμβούλιο, που 
συγκροτείται κατά το άρθρο 7 του Κανονισμού 8/1979 
(Α'1/5.1.1980), όπως ισχύει. 

3. Κέντρο της εκκλησιαστικής ζωής της Ενορίας αποτε¬ 
λεί ο ενοριακός Ιερός Ναός, οριζόμενος με απόφαση του 
οικείου Μητροπολιτικού Συμβουλίου (άρθρο 36 παρ. 4 
του ν. 590/1977). 

4. Η Ενορία έχει σαφώς καθορισμένη εδαφική περιφέ¬ 
ρεια, τα όρια της οποίας καθορίζονται από το οικείο Μη- 
τροπολιτικό Συμβούλιο (άρθρο 36 παρ. 3 του ν. 590/1977) 
τηρουμένων, ως προς τον αριθμό των ενοριτών, για την 
ίδρυση νέας Ενορίας ή τη συγχώνευση υφισταμένων όμο¬ 
ρων Ενοριών, των διατάξεων του άρθρου 3 του Κανονι¬ 
σμού 8/1979 (Α' 1/5.1.1980). 

5. Σε κάθε Ενορία τηρείται με μέριμνα του Εφημερίου ή 
των Εφημερίων κατάλογος των ενοριτών. 

6. Οι Εφημέριοι είναι πνευματικοί - θρησκευτικοί λει¬ 
τουργοί και, ακόμα και όταν ασκούν καθήκοντα διοικήσε- 
ωςτων Ενοριών (Ν.Π.Δ.Δ.), δεν είναι διοικητικοί υπάλληλοι 
του Δημοσίου ή Ν.Π.Δ.Δ. κατά την έννοια του άρθρου 103 
του Συντάγματος. 

Άρθρο 2 

Εφημέριοι ενοριακών Ιερών Ναών 

1. Οι Εφημέριοι των ενοριακών Ιερών Ναών μεριμνούν 
για τη λατρευτική και την πνευματική ζωή των ενοριτών 
και για όλα τα ζητήματα, τα οποία αφορούν στην πνευμα¬ 
τική, την προνοιακή και την υλική ζωή της Ενορίας. 

2. α'. Τα του βαθμολογίου, της μισθοδοσίας και της συ- 
νταξιοδοτήσεως των Εφημερίων διέπονται από τις εκά- 
στοτε ισχύουσες σχετικές διατάξεις (άρθρο 38 παρ. 1 του 
ν. 590/1977) και τον παρόντα Κανονισμό. 

β'. Η αναγνώριση και λήψη σύνταξης από τους Εφημερί¬ 
ους δεν αναιρεί την κανονική τους υπαγωγή ως κληρικών 
στην Ιερά Μητρόπολη, από την οποία συνταξιοδοτήθηκαν. 

3. Οι κενές οργανικές εφημεριακές θέσεις πληρούνται με 
εγγάμους και με αγάμους Πρεσβυτέρους, κατά τα ειδικότε- 
ρον οριζόμενα στον παρόντα Κανονισμό. Η ανάκληση του 
διορισμού των αγάμων κληρικών από θέση Εφημερίου ή 
Διακόνου και, σε περίπτωση που έχουν και την μοναχική 
ιδιότητα (ιερομόναχοι ή ιεροδιάκονοι), η έκδοση εντολής 
επιστροφής τους στην Ιερά Μονή της μετάνοιας τους, από- 
κειται στη διακριτική ευχέρεια και πνευματική κρίση του 
οικείου Μητροπολίτου. 

4. Επιτρέπεται στον Μητροπολίτη ο διορισμός σε κενή 
εφημεριακή θέση, και μέχρι πληρώσεώςτης, «τοποτηρητή 
Εφημερίου» ή, εάν στην Ενορία δεν υφίσταται Εφημέριος 
με τα νόμιμα προσόντα, ώστε να ασκήσει την προεδρία 
Εκκλησιαστικού Συμβουλίου (π.χ. είναι αλλοδαπός) ή ο 
υπάρχων Εφημέριος κωλύεται, έχει παραιτηθεί ή παυθεί 
από την προεδρία, ο διορισμός «προεδρεύοντος Εφη¬ 
μερίου» με καθήκοντα προεδρίας του Εκκλησιαστικού 
Συμβουλίου, ο οποίος σε αμφότερες τις ανωτέρω περι¬ 
πτώσεις υπηρετεί παράλληλα σε άλλη Ενορία με πλήρη 
εφημεριακά καθήκοντα. 

5. Χειροτονίες Εφημερίων άνευ αναφοράς σε συγκε¬ 
κριμένη Ενορία, απαγορεύονται απολύτως κατά τους 
όρους των Ιερών Κανόνων ως απολελυμένες. Διορισμός 
εφημερίου, που δεν πληροί τις ανωτέρω προϋποθέσεις 
είναι άκυρος. Απαγορεύεται η χειροτονία μοναχού για τις 
λειτουργικές ανάγκες Ιεράς Μονής ή Ησυχαστηρίου, εάν 
δεν είναι εγγεγραμμένος στο μοναχολόγιό τους. 

6. Εάν ο προς χειροτονία υποψήφιος προέρχεται από 
άλλη Ιερά Μητρόπολη, τότε ο Μητροπολίτης, που πρό¬ 
κειται να τον χειροτονήσει, οφείλει να ζητήσει γραπτώς 
πληροφορίες αναγκαίες και συναφείς προς την καταλλη¬ 
λότητα του υποψηφίου για τα καθήκοντα του κληρικού 
από τον Μητροπολίτη της περιφερείας, από την οποία ο 
υποψήφιος προέρχεται. 

Άρθρο 3 

Οργανικές θέσεις Εφημερίων 

1. Οι υφιστάμενες και λειτουργούσες ενορίες διατηρού¬ 
νται. Σε κάθε ενορία υφίσταται μία τουλάχιστον οργανική 
θέση Εφημερίου. 

2. Σε πόλεις με πληθυσμό άνω των 200.000 κατοίκων, σε 
κάθε ενορία υφίσταται μία οργανική θέση Εφημερίου ανά 
δύο χιλιάδες οικογένειες και δεν υπερβαίνουν τους πέντε 
τακτικούς Εφημερίους ανά ενορία. 

3. Σε πόλεις με πληθυσμό άνω των 100.000 κατοίκων, 
σε κάθε ενορία υφίσταται μία οργανική θέση Εφημερίου 
ανά χίλιες οικογένειες. 

4. Σε πόλεις με πληθυσμό έως 100.000 κατοίκους, σε 
κάθε ενορία υφίσταται μία οργανική θέση Εφημερίου ανά 
πεντακόσιες οικογένειες. 

5. Σε πόλεις με πληθυσμό έως 100.000 κατοίκους και σε 
νησιά, όπου το ένα τρίτο τουλάχιστον του πληθυσμού εί¬ 
ναι αλλοδαποί ή αλλόθρησκοι ή ετερόδοξοι, με απόφαση 
της Δ.Ι.Σ., μετά από σχετική γνωμοδότηση της Συνοδικής 
Επιτροπής επί των Δογματικών και Νομο-κανονικών Ζη¬ 
τημάτων, σε ενορία άνω των τετρακοσίων οικογενειών 
μπορεί να διορισθεί και δεύτερος Εφημέριος. 

6. Σε Ο.Τ.Α. που αποτελούν κοινώς γνωστά κέντρα πα- 
ραθερισμού και έχουν τουλάχιστον τετρακόσιες μόνιμες 
οικογένειες, με απόφαση της Δ.Ι.Σ., μετά από σχετική γνω¬ 
μοδότηση της Συνοδικής Επιτροπής επί των Δογματικών 
και Νομοκανονικών Ζητημάτων, μπορεί να διορισθεί και 
δεύτερος Εφημέριος. 

7. Για την εφαρμογή των παραγράφων 2-5 του παρόντος 
άρθρου ο αριθμός των οικογενειών ορίζεται, αφού διαιρε¬ 
θεί διά του 4 ο αριθμός των Ορθοδόξων Χριστιανών της 
συγκεκριμένης κάθε φορά ενορίας. 

8. Μία οργανική θέση εφημερίου υφίσταται και σε 
κάθε Ιερό Προσκυνηματικό Ναό, η οποία καλύπτεται με 


προκήρυξη ή απόσπαση ή μετάθεση εφημερίου κατά τη 
διακριτική ευχέρεια του επιχωρίου Μητροπολίτου, ο δε 
Κανονισμός λειτουργίας εκάστου Ιερού Προσκυνήματος 
δύναται να προβλέπει ή να συνιστά περισσότερες οργα¬ 
νικές θέσεις εφημερίων. 

Άρθρο 4 

Προκήρυξη και κάλυψη 
οργανικών εφημεριακών θέσεων 

1. Οι Εφημέριοι διορίζονται με απόφαση του οικείου 
Μητροπολίτου κατά την διαδικασία που περιγράφεται 
κατωτέρω. Εξαιρούνται από τη διαδικασία αυτή οι εφη- 
μεριακές θέσεις στους Μητροπολιτικούς Ιερούς Ναούς, 
στις οποίες διορίζονται οι Εφημέριοι από τους οικείους 
Μητροπολίτες χωρίς προηγουμένη προκήρυξη. 

2. Σε κενή οργανική θέση Ενορίας ο οικείος Μητροπο¬ 
λίτης δύναται, κατόπιν προκηρύξεως ή και χωρίς προκή¬ 
ρυξη, να διορίσει ως εφημέριο ιερομόναχο ή έγγαμο, ήδη 
υπηρετούντο σε άλλη Ενορία ή μη, κληρικό. 

3. Εφόσον, κατόπιν χηρείας της εφημεριακής θέσεως, 
ο οικείος Μητροπολίτης αποφασίσει την κάλυψή της με 
προκήρυξη, αυτή αναγιγνώσκεται στον ενοριακό Ιερό 
Ναό, όπου υφίσταται η θέση αυτή, και δημοσιεύεται διά 
του Δελτίου «ΕΚΚΛΗΣΙΑ» ή και διά του τοπικού τύπου με 
δαπάνη της Ενορίας ή διά της επίσημης ιστοσελίδας της 
Ιεράς Μητροπόλεως, καλείτους βουλόμενους και έχοντες 
τα απαιτούμενα κανονικά και νόμιμα προσόντα, να υποβά¬ 
λουν τα δικαιολογητικά τους στοιχεία, μέσα σε ένα μήνα 
από τη δημοσίευση της προκηρύξεως, προκειμένου να 
καταλάβουν την κενή οργανική θέση Εφημερίου. 

4. Εάν παρέλθει άπρακτη η ως άνω προθεσμία, εξακο¬ 
λουθεί να ισχύει η δημοσιευθείσα προκήρυξη για δύο 
ακόμη μήνες. 

5. Αποκλείεται από την θέση υποψηφιότητας καθηρη- 
μένος κληρικός της Εκκλησίας της Ελλάδος ή άλλου εκ¬ 
κλησιαστικού κλίματος. 

Άρθρο 5 

Δικαιολογητικά για την 
κατάληψη εφημεριακής θέσεως 

Ο υποψήφιος Εφημέριος οφείλει να υποβάλει στον οι¬ 
κείο Μητροπολίτη, μέσα στη ρητώς αναφερόμενη στην 
προκήρυξη της εφημεριακής θέσεως προθεσμία, έγγραφη 
αίτησή του συνοδευόμενη από: 

α) Απολυτήριο Στρατού ή πιστοποιητικό νόμιμης απαλ¬ 
λαγής από κάθε στρατιωτική υποχρέωση, εμφαίνον και 
τους λόγους της νόμιμης απαλλαγής. 

β) Επικυρωμένο Τίτλο των σπουδών του. 

γ) Πιστοποιητικό του οικείου Δήμου ή από το Ολοκλη¬ 
ρωμένο Πληροφοριακό Σύστημα Εθνικού Δημοτολογίου 
(Ο.Π.Σ.Ε.Δ.) περί της ιθαγένειας και του έτους της γεννή- 
σεώςτου. 

δ) Βεβαίωση της αρμόδιας Εκκλησιαστικής Αρχής, ότι 
τόσο ο υποψήφιος όσο και η σύζυγος του έχουν τελέσει 
πρώτο γάμο. 

ε) Κανονική συμμαρτυρία Πνευματικού κατά τον παρα- 
δεδομένο τύπο. 

στ) Πιστοποιητικό οικογενειακής κατάστασης. 

ζ) Έγγραφη και ενυπόγραφη δήλωση - συγκατάθεση 
της συζύγου του. 

η) Πιστοποιητικό της αρμόδιας Πρωτοβάθμιας Υγειο¬ 
νομικής Επιτροπής (165 του ν. 3528/2007, όπως ισχύει), 
για την υγεία και αρτιμέλεια του υποψηφίου Εφημερίου. 

θ) Υπεύθυνη δήλωση με βεβαιωμένο το γνήσιο της υπο¬ 
γραφής του υποψηφίου Εφημερίου, ότι ούτε διώκεται για 
αξιόποινη πράξη, ούτε εκκρεμεί εναντίον του κατηγορία 
για οποιαδήποτε αξιόποινη πράξη. 

ι) Λευκό ποινικό μητρώο (ως προς αδικήματα κωλυτικά 
της Ιερωσύνης). Η οικεία Ιερά Μητρόπολη ζητεί με δικές 
της ενέργειες απόσπασμα Ποινικού Μητρώου από την 
αρμόδια υπηρεσία. 

Άρθρο 6 

Μορφωτικά προσόντα Εφημερίων 
1 .Τα μορφωτικά προσόντα των Εφημερίων καθορίζουν 
τον διορισμό τους σε ενορίες: 

α) Σε πόλεις με πληθυσμό άνω των 40.000 κατοίκων, 
οι κάτοχοι πτυχίου ημεδαπής Πανεπιστημιακής Σχολής ή 
νομίμως αναγνωρισμένου πτυχίου αλλοδαπής Πανεπιστη¬ 
μιακής Σχολής και οι πτυχιούχοι των Ανωτάτων Εκκλησι¬ 
αστικών Ακαδημιών. 

β) Σε πόλεις με πληθυσμό έως 40.000 κατοίκους, όσοι 
έχουν εξετασθεί επιτυχώς στα μισά τουλάχιστον υποχρε¬ 
ωτικά μαθήματα, τα οποία απαιτούνται για τη λήψη πτυ¬ 
χίου ημεδαπής ή ομοταγούς αλλοδαπής Πανεπιστημιακής 
Σχολής, οι πτυχιούχοι των Ανωτάτων Εκκλησιαστικών Ακα¬ 
δημιών, οι πτυχιούχοι Ανωτέρας Εκκλησιαστικής Σχολής 
τριετούς φοιτήσεως, οι πτυχιούχοι οποιουδήποτεΤ.Ε.Ι. και 
οι απόφοιτοι των Κέντρων Ιερατικής Μαθητείας (Κ.Ι.Μ.) ή 
μεταλυκειακής εκκλησιαστικής εκπαιδεύσεως (παλαιά Δ' 
τάξη Εκκλησιαστικού Λυκείου, Εκκλησιαστικό Ι.Ε.Κ. κ.λπ.). 

γ) Σε κωμοπόλεις με πληθυσμό έως 5.000 κατοίκους, και 
οι απόφοιτοι Μέσης Εκκλησιαστικής Σχολής ή, γενικώς 
Δευτεροβάθμιας Εκπαιδεύσεως. 

δ) Σε χωριά με πληθυσμό έως 2.000 κατοίκους, και οι από¬ 
φοιτοι Υποχρεωτικής Εκπαιδεύσεως. Διευκρινίζεται ότι η 
έννοια της πόλεως δεν ταυτίζεται προς εκείνη του Δήμου. 

2. Με την επιφύλαξη των λοιπών διατάξεων του παρό¬ 
ντος, επιτρέπεται ο διορισμός Εφημερίων της αμέσως κα¬ 
τώτερης κατηγορίας σε εφημεριακές θέσεις της αμέσως 
ανώτερης, εφόσον μετά τη δημοσίευση της σχετικής προ- 
κηρύξεως και την παρέλευση απράκτων των τασσομένων 
προθεσμιών, δεν εμφανίσθηκαν υποψήφιοι της ανώτερης 
αυτής κατηγορίας. 

Άρθρο 7 

Ανακήρυξη υποψηφίων Εφημερίων και 

εκδίκαση ενστάσεων 

1. Ο οικείος Μητροπολίτης, εντός δεκαπέντε ημερών 
μετά την παρέλευση της προθεσμίας, που ορίζεται με το 
άρθρο 4 παρ. 3 του παρόντος Κανονισμού, αφού διενερ¬ 
γήσει έλεγχο των υποβληθέντων δικαιολογητικών, ανα- 
κηρύσσει τους υποψηφίους Εφημέριους με πράξη του, 
η οποία κοινοποιείται νομίμως προς το Εκκλησιαστικό 
Συμβούλιο. Η πράξη αναγιγνώσκεται στον ενοριακό Ιερό 
Ναό, αναρτάται στον πίνακα ανακοινώσεων αυτού, καθώς 
και στην ιστοσελίδα, εάν υπάρχει, της Ενορίας. Στον οικείο 
Μητροπολίτη επιστρέφεται αποδεικτικό από το Εκκλησι¬ 
αστικό Συμβούλιο, το οποίο πιστοποιεί ότι έγιναν οι ανω¬ 
τέρω ενέργειες της Ενορίας και εάν υπεβλήθησαν στην 
Ενορία ενστάσεις. 


2. Εντός δεκαπέντε ημερών, μετά την πρώτη ημέρα 
της κατά την προηγούμενη παράγραφο αναρτήσεως, δι¬ 
καιούνται τόσον οι Εκκλησιαστικοί Σύμβουλοι, όσο και 
οποιοσδήποτε ενορίτης να υποβάλουν στον οικείο Μη¬ 
τροπολίτη απ' ευθείας ή μέσω της Ενορίας εγγράφως και 
ενυπογράφως αιτιολογημένη ένσταση για κάποιον από 
τους υποψηφίους. Μετά την παρέλευση της προθεσμί¬ 
ας αυτής, ο οικείος Μητροπολίτης αποφαίνεται επί των 
υποψηφίων, επιλέγει τον κατάλληλο και κοινοποιεί την 
απόφασή του στο οικείο Εκκλησιαστικό Συμβούλιο, το 
οποίο υποχρεούται να προβεί παραχρήμα στην ανάρτηση 
της αποφάσεως επί δεκαπέντε ημέρες στον πίνακα ανακοι¬ 
νώσεων του ενοριακού Ιερού Ναού, καθώς, εάν υπάρχει, 
στην ιστοσελίδα της Ενορίας. 

3. Κατά της αποφάσεως του οικείου Μητροπολίτου μπο¬ 
ρεί να ασκηθεί προσφυγή ενώπιον της Διαρκούς Ιεράς 
Συνόδου (Δ.Ι.Σ.) εντός δεκαημέρου από της τελευταίας 
ημέρας της αναρτήσεως της αποφάσεως σύμφωνα με τη 
διάταξη της προηγουμένης παραγράφου. Η προσφυγή 
ασκείται από οποιονδήποτε από τους συνυποψήφιους ή 
τους ενορίτες, με έγγραφο απευθυνόμενο προς τον οικείο 
Μητροπολίτη, ο οποίος υποχρεούται εντός μιας εβδομά- 
δος να το διαβιβάσει με όλον τον σχηματισθέντα από την 
αρχή της διαδικασίας φάκελο στη Δ.Ι.Σ., προκειμένου να 
κρίνει την προσφυγή, κατόπιν σχετικής γνωμοδοτήσεως 
της Συνοδικής Επιτροπής επί των Δογματικών και Νομο¬ 
κανονικών Ζητημάτων. 

4. Πριν από την ολοκλήρωση της ανωτέρω διαδικασίας 
και την εκπνοή των συναφών προθεσμιών απαγορεύεται 
η χειροτονία του υποψηφίου. 

5. Εάν ο επιλεγείς ως Εφημέριος από τον οικείο Μητρο¬ 
πολίτη, δεν προσέλθει αδικαιολογήτως κατά την ορισθείσα 
ημέρα για να χειροτονηθεί, θεωρείται ότι δεν αποδέχεται 
την εκλογή. Αν δε δεν παράσχει ικανοποιητικές εξηγήσεις, 
είναι απαράδεκτη η υποψηφιότητά του και για οποιαδή¬ 
ποτε άλλη προκήρυξη εφημεριακής θέσεως. 

6. Ο μετά την ολοκλήρωση της κατά τα ανωτέρω δι¬ 
αδικασίας χειροτονούμενος, διορίζεται υπό του οικείου 
Μητροπολίτου στην προκηρυχθείσα οργανική θέση. 

Άρθρο 8 

Καθήκοντα Εφημερίου 

1.0 Εφημέριος καθίσταται στην Ενορία του και ενεργεί 
πάντοτε κατ'αναφορά προςτον οικείο Μητροπολίτη στην 
άσκηση της λειτουργικής, της πνευματικής και της γενι¬ 
κότερης ποιμαντικής διακονίας σε όλους τους τομείς του 
εφημεριακού έργου, συμφώνως προς τους Ιερούς Κανόνες 
και τις οδηγίες του Μητροπολίτου. 

2. Ο Εφημέριος λειτουργεί μέσα στα όρια της ενορίας 
του, κατά τους Ιερούς Κανόνες, ως εξαίρετο υπόδειγμα για 
την πνευματική ζωή των πιστών και οφείλει να αποφεύγει 
ενέργεια ή παράλειψη, η οποία θα μπορούσε να προκαλέ- 
σει τον σκανδαλισμό των πιστών και διδάσκει με το λόγο 
και τα έργα όλους τους πιστούς. Ειδικότερα: 

α. Τελεί απαρεγκλίτως και κατά την καθιερωμένη εκ¬ 
κλησιαστική τάξη τη Θεία Λειτουργία και όλα τα άλλα 
Ιερά Μυστήρια, τις παραδεδομένες ή άλλες τεταγμένες 
Ακολουθίες του εορταστικού κύκλου της Εκκλησίας και 
κάθε άλλη ιεροπραξία για τον αγιασμό των πιστών, ασκεί 

δε την πνευματική πατρότητα μόνο μετά από ανάθεση με 
Ενταλτήριο Γράμμα του οικείου Μητροπολίτου. 

β. Μεριμνά για τις γενικότερες πνευματικές ή υλικές 
ανάγκες της ενορίας, για την υποστήριξη των αναξιοπα- 
θούντων μελών της με οργανωμένες πρωτοβουλίες φιλαν¬ 
θρωπίας και κοινωνικής πρόνοιας και συνεργάζεται μετά 
άλλα ευαγή Ιδρύματα της Ιεράς Μητροπόλεως. 

γ. Οργανώνει το γραφείο της ενορίας, φροντίζει για 
τις ποικίλες υποθέσεις της, συντάσσει και συμπληρώνει 
τον κατάλογο των ενοριτών, τηρεί με συνέπεια τα Βιβλία 
Πρωτοκόλλου, Πράξεων του Εκκλησιαστικού Συμβουλίου, 
Βαπτίσεων, Γάμων, Πιστοποιητικών αγαμίας και Κτημα¬ 
τολογίου, ενημερώνει όλους τους φακέλους του αρχείου 
και μεριμνά για τα ιερά κειμήλια και για τα άλλα κινητά και 
ακίνητα πράγματα της ενορίας. 

3. Ο Εφημέριος οφείλει να φέρει την καθιερωμένη για 
τους Ορθοδόξους κληρικούς περιβολή και αμφίεση, να 
αποφεύγει δε κάθε αυθαίρετη μεταβολή ή την αποβολή 
της, να κατοικεί μονίμως μέσα στα όρια της ενορίας του 
και δύναται, μετά από έγκριση του οικείου Μητροπολί¬ 
του, να κατοικεί έξω από αυτά. Επιπροσθέτως, δύναται 
να απουσιάζει εκτός ορίων της Ιεράς Μητροπόλεως για 
περισσότερες της μίας ημέρες κατόπιν άδειας του οικείου 
Μητροπολίτου, οφείλει να ασκεί τα εφημεριακά καθήκο¬ 
ντα, ως αυτά επιμερίζονται μεταξύ των Εφημερίων, εφόσον 
υπάρχουν πλείονες του ενός, συμφώνως προς τις οδηγίες 
του οικείου Μητροπολίτου, τόσο στη λειτουργική ζωή και 
στη διοίκηση της Ενορίας, όσο και στην εξυπηρέτηση των 
λειτουργικών αναγκών ενοριακών ή άλλων Ναών της Ιεράς 
Μητροπόλεως και τέλος να μη συμμετέχει σε ξένες προς 
την αποστολή της Εκκλησίας οργανώσεις, να μην ανα¬ 
λαμβάνει κοσμικές φροντίδες, οι οποίες θα μπορούσαν 
να διαταράξουν την ενότητα των ενοριτών στην κοινωνία 
της πίστεως και στο σύνδεσμο της αγάπης. 

4. Οι εφημέριοι τηρούν το ωράριο παρουσίας στον Ιερό 
Ναό, που καθορίζεται από την προϊσταμένη τους αρχή. 

5. Τέλεση ιεροπραξίας στο έδαφος άλλης Ιεράς Μητρο¬ 
πόλεως χρήζει προηγούμενης αδείας του Μητροπολίτου 
του εφημερίου, όσο και του Μητροπολίτου της επαρχίας 
υποδοχής. Το αυτό ισχύει και για θρησκευτικές δραστη¬ 
ριότητες ή θεολογικές ομιλίες του εφημερίου στο έδαφος 
άλλης Ιεράς Μητροπόλεως ακόμα και εάν γίνονται μετά από 
πρόσκληση τρίτων, σε σχέση με την οικεία Μητρόπολη, 
νομικών ή φυσικών προσώπων ή ενώσεων προσώπων κ.ο.κ. 

6. Τα πάσης φύσεως καθήκοντα του εφημερίου, περι- 
λαμβανομένης και της προεδρίας του Εκκλησιαστικού 
Συμβουλίου, εγκύρως ανατίθενται στον κληρικό, ακόμα 
και εάν δεν μισθοδοτείται από οποιαδήποτε πηγή, εφόσον 
αυτός συγκατατίθεται στο διορισμό του (συνταξιούχος ή 
άμισθος κληρικός). 

Άρθρο 9 

Δικαιώματα Εφημερίου 

1.0 Εφημέριος έχει όλα τα απορρέοντα από το λειτούρ¬ 
γημά του και την ενοριακή του θέση δικαιώματα, τα οποία 
ορίζονται από τους Ιερούς Κανόνες και τον Καταστατικό 
Χάρτη της Εκκλησίας της Ελλάδος (ν. 590/1977) και ανα- 
φέρονται ειδικότερα: 

α. Στην ισοβιότητα του εκκλησιαστικού του λειτουρ¬ 
γήματος. 


β. Στην μονιμότητα της ενοριακής του θέσεως, εκτός 
από τις ρητώς προβλεπόμενες νόμιμες ή κανονικές εξαι¬ 
ρέσεις. 

γ. Στην μισθοδοσία, την κοινωνική ασφάλιση και τη συ- 
νταξιοδότηση για την άσκηση του λειτουργήματος. 

δ. Στην χορήγηση των νομίμων μηνιαίων αδειών, συ- 
νεκτιμωμένων των ειδικών αναγκών των εορταστικών 
κύκλων και των εφημεριακών κενών, των αναρρωτικών 
αδειών και των αδειών λόγω σπουδών, όπως προβλέπεται 
στο άρθρο 37 παρ. 9 του ν. 590/1977, ή μεταπτυχιακών, 
διδακτορικών ή μεταδιδακτορικών σπουδών, οι οποίες 
άδειες σπουδών δύνανται να χορηγούνται ή ανανεώνο¬ 
νται κατά τη διακριτική ευχέρεια και πνευματική κρίση 
του οικείου Μητροπολίτου, καθώς και των λοιπών αδειών 
(γονικών, άνευ αποδοχών για σοβαρούς ιδιωτικούς λό¬ 
γους κ.λπ.), οι οποίες προβλέπονται για τους πολιτικούς 
διοικητικούς υπαλλήλους του Δημοσίου (Ν. 3528/2007), 
όπως εκάστοτε ισχύουν. 

ε. Στη δωσιδικία συμφώνως προς τους Ιερούς Κανόνες 
και τη σχετική νομοθεσία. 

2.Τα δικαιώματα των Εφημερίων ως προς τη βαθμολογι¬ 
κή και μισθολογική κατάταξη, την μισθοδοσία, την ασφάλι¬ 
ση καθορίζονται από τις σχετικές διατάξεις της ισχύουσας 
νομοθεσίας, εφόσον δεν ρυθμίζονται διαφορετικά από τις 
διατάξεις του παρόντος. 

Άρθρο 10 

Ποιμαντική επιμόρφωση και 

εκκλησιαστικές τιμές 

1. Η μόρφωση και η επιμόρφωση των Εφημερίων καλύ¬ 
πτεται κατά τα εκάστοτε ισχύοντα. 

2. Η Εκκλησία της Ελλάδος, η Αρχιεπισκοπή Αθηνών και 
οι Ιερές Μητροπόλεις δύνανται να ιδρύουν Επιμορφωτικές 
Σχολές ή Φροντιστήρια για την κατάρτιση και την ποιμα¬ 
ντική επιμόρφωση των Κληρικών. Η ίδρυση των Επιμορ¬ 
φωτικών Σχολών αποφασίζεται από την Δ.Ι.Σ. προς κάλυ¬ 
ψη των αναγκών των Κληρικών μίας Ιεράς Μητροπόλεως ή 
ομάδας ομόρων Ιερών Μητροπόλεων,τα δε επιμορφωτικά 
προγράμματα προσαρμόζονται στις ειδικότερες ανάγκες 
κάθε κατηγορίας Κληρικών και οργανώνονται σε διαφορε¬ 
τικούς κύκλους κατόπιν σχετικής γνωμοδοτήσεως της Συ¬ 
νοδικής Επιτροπής επί της Εκκλησιαστικής Εκπαιδεύσεως 
και Επιμορφώσεωςτου Εφημεριακού Κλήρου. Η φοίτηση 
είναι υποχρεωτική και το Πιστοποιητικό Ποιμαντικής Επι- 
μορφώσεως συνεκτιμάται στην αξιολόγηση των Εφημε¬ 
ρίων και στην προαγωγή τους, εντάσσεται δε στον Κύκλο 
της Διά Βίου Μαθήσεως. 

3. Οι διακρινόμενοι για την προσφορά τους εφημέ¬ 
ριοι στην λειτουργική ζωή, την ποιμαντική διακονία, 
την πνευματική πρόοδο και τη φιλανθρωπική δράση 
της ενορίας τιμώνται από τον οικείο Μητροπολίτη με 
τις καθιερωμένες εκκλησιαστικές ή τιμητικές διακρί¬ 
σεις, συμφώνως προς τους όρους και τις προϋποθέσεις 
του Κανονισμού της Εκκλησίας της Ελλάδος 142/1999 
(ΦΕΚΑ' 300/30.12.1999). 

Άρθρο 11 

Αξιολόγηση Εφημερίων 

1. Εντός του πρώτου τριμήνου κάθε έτους συντάσσεται 
έκθεση αξιολογήσεως του Εφημερίου. Στο πρώτο μέρος 

αυτής, ο Εφημέριος περιγράφει την εφημεριακή του δια¬ 
κονία. Στο δεύτερο μέρος αξιολογείται από τον Αρχιερα¬ 
τικό Επίτροπο της περιφερείας του και στο τρίτο από τον 
Πρωτοσύγκελλο ή τον Γενικό Αρχιερατικό Επίτροπο της 
οικείας Ιερός Μητροπόλεως, της κρίσεως των ανωτέρω 
θεωρούμενης υπό του οικείου Μητροπολίτου. Η κατά τα 
ανωτέρω αξιολόγηση του Εφημερίου ενεργείται κατά τα 
κριτήρια της παραγράφου 3 του παρόντος άρθρου. 

2. Όταν ο Εφημέριος συμπληρώσει τον νόμιμο χρόνο για 
να κριθεί και προαχθεί βαθμολογικώς, το Μητροπολιτικό 
Συμβούλιο της οικείας Ιεράς Μητροπόλεως, ενεργώντας 
ως Υπηρεσιακό Συμβούλιο για τους Εφημέριους, διενεργεί 
την κρίση βάσει όλων των εκθέσεων αξιολογήσεως του 
κρινόμενου, οι οποίες συνετάγησαν κατά τα έτη μετά την 
τελευταία του κρίση. 

3. Κατά την κρίση προαγωγής του Εφημερίου, το οικείο 
Μητροπολιτικό Συμβούλιο οφείλει να λάβει υπόψη του 
τα εξής κριτήρια: 

α) Απόδοση στα γενικά εφημεριακά καθήκοντα, όπως 
αυτά ορίζονται από τους Ιερούς Κανόνες, τους Κανονι¬ 
σμούς, Αποφάσεις και τις Εγκυκλίους της Ιεράς Συνόδου 
και του οικείου Μητροπολίτου. 

β) Απόδοση στα ειδικά εφημεριακά καθήκοντα, τα οποία 
του αναθέτει ο οικείος Μητροπολίτης, όπωςτου Προέδρου 
του Εκκλησιαστικού Συμβουλίου, του υπευθύνου νεότητος, 
του υπευθύνου φιλανθρωπικού έργου κ.ά. Στην περίπτωση 
αυτή αξιολογείται επιπλέον στην Έκθεση Αξιολογήσεως (τέ¬ 
ταρτο μέρος) και από τον Γενικό Υπεύθυνο της αντίστοιχης 
Ειδικής Ποιμαντικής Δραστηριότητας, αν υπάρχει. 

γ) Τυχόν πειθαρχικές ποινές. 

δ) Επιμόρφωση από πιστοποιημένους φορείς. 

4. Κατά της αποφάσεως του οικείου Μητροπολιτικού 
Συμβουλίου για την περί βαθμολογικής προαγωγής ή 
μη του Εφημερίου κρίση του, δικαιούται ο Εφημέριος να 
ασκήσει προσφυγή ενώπιον της Δ.Ι.Σ., η οποία κρίνεται 
κατόπιν σχετικής γνωμοδοτήσεως της Συνοδικής Επιτρο¬ 
πής επί των Δογματικών και Νομοκανονικών Ζητημάτων. 

5. Έκθεση Αξιολογήσεως του παρόντος συντάσσεται και 
για τους Διακόνους. Επίσης η έκθεση του παρόντος συ- 
ντάσσεται και τους Ιεροκήρυκες του ν. 817/1978 και τους 
Ιεροκήρυκες του ν. 1811/1988, οι οποίοι αξιολογούνται 
κατά τις διατάξεις της παρούσης, ένεκα της λειτουργικής, 
διδακτικής και ποιμαντικής φύσεως της Ιερωσύνης και της 
ειδικής αυτών διακονίας και η έκθεση υποβάλλεται στη 
Δ.Ι.Σ. διά τα κατ' αυτήν. 

6. Ο τύπος της Εκθέσεως Αξιολογήσεως των κληρικών 
περιέχεται στο Παράρτημα του παρόντος, του οποίου 
αποτελεί αναπόσπαστο τμήμα. 

7. Σε περίπτωση που δεν είναι δυνατός ο ορισμός του 
πρώτου ή του δεύτερου αξιολογητή, ή και των δύο, είτε 
επειδή δεν υφίστανται Αρχιερατικοί Επίτροποι, είτε επειδή 
ο οικείος Μητροπολίτης δεν έχει διορίσει Πρωτοσύγκελλο 
ή Γενικό Αρχιερατικό Επίτροπο, είτε επειδή ο κρινόμενος 
είναι ο ίδιος ο Πρωτοσύγκελλος ή ο Γενικός Αρχιερατικός 
Επίτροπος ή κάποιος από τους Αρχιερατικούς Επιτρόπους, 
είτε επειδή υφίστανται βάσιμες υπόνοιες μεροληψίας εκ 
μέρους κάποιου αξιολογητή και αυτός δηλώνει ότι απέ¬ 
χει ή πρέπει να εξαιρεθεί, ή για οποιονδήποτε άλλο λόγο, 
τότε ορίζεται με πράξη του Μητροπολίτου ως αξιολογητής 
έτερος κληρικός. 


8. Το πρώτο μέρος της Εκθέσεως Αξιολογήσεως συντάσ- 
σεται από τον ίδιο τον αξιολογούμενο κληρικό. Ο αξιολο¬ 
γούμενος κληρικός δεν αποτελεί μόνον το αντικείμενο 
της αξιολογήσεως, αλλά συμμετέχει σ'αυτήν εκφέροντας 
τον δικό του λόγο και καταθέτοντας τη δική του άποψη. 
Προς τούτο δηλώνονται τα στοιχεία του προσώπου και η 
υφιστάμενη υπηρεσιακή κατάσταση, καθώς και οι βασικοί 
τίτλοι σπουδών, που λαμβάνονται υπόψη για την κατάταξη 
του κληρικού σε μισθολογική κατηγορία (ΠΕ,ΤΕ, ΔΕ, ΥΕ). 

9. Κατόπιν ο κληρικός περιγράφει: α) τα καθήκοντά του 
κατά τον χρόνο της αξιολογήσεως (δηλαδή κατά το πα¬ 
ρελθόν έτος), καθώς και την ανταπόκρισή του σε αυτά, β) 
τις δυσκολίες τις οποίες αντιμετώπισε κατά την ενάσκηση 
των καθηκόντων του, και γ) την τυχόν επιμόρφωσή του, η 
οποία πραγματοποιήθηκε κατά την υπό αξιολόγηση πε¬ 
ρίοδο, από πιστοποιημένους φορείς είτε από συνέδρια, 
επιμορφωτικά προγράμματα κ.λπ. 

10. Το πρώτο μέρος κατακλείεται με την αυτοβαθμο¬ 
λόγηση του αξιολογουμένου κληρικού στα επί μέρους 
κριτήρια, τα οποία εν συνεχεία θα βαθμολογήσουν οι 
αξιολογητές. Η βαθμολογία του κληρικού από τον ίδιο 
δεν λαμβάνεται υπόψη από τους βαθμολογητές και δεν 
συνυπολογίζεται κατά τον προσδιορισμό του μέσου όρου 
της βαθμολογίας, η οποία λαμβάνεται υπόψη για τον σχη¬ 
ματισμό κρίσεως του Μητροπολιτικού Συμβουλίου. 

11. Η συμπλήρωση του εντύπου πρώτα από τον αξιο¬ 
λογούμενο και έπειτα από τους αξιολογητές, γίνεται σύμ¬ 
φωνα με όσα διαλαμβάνονται στην παρούσα και με σημεί¬ 
ωση πραγματικών γεγονότων και στοιχείων. Προσωπικοί 
χαρακτηρισμοί ή υποθέσεις δέον όπως αποφεύγονται. Η 
βαθμολογία πρέπει να είναι αντικειμενική, προσεκτική και 
με μεγάλη διάκριση εκ μέρους των αξιολογητών. Δεν είναι 
δυνατόν να βαθμολογούνται όλοι με την ίδια βαθμολογία, 
διότι με τον τρόπο αυτό αδικούνται οι εργατικοί και επα¬ 
ναπαύονται οι ράθυμοι. 

12. Το δεύτερο μέρος της Εκθέσεως Αξιολογήσεως συ- 
ντάσσεται από τον πρώτο αξιολογητή. 

13. Ο βαθμολογητής λαμβάνει υπόψη του ότι η αξιολό¬ 
γηση κληρικού είναι εξ ορισμού δυσχερής, ότι υφίστανται 
τμήματα της ποιμαντικής διακονίας εξ αρχής απόρρητα ή 
καλυπτόμενα από την αναγκαία διάκριση, ώστε να μη κα¬ 
θίστανται εμφανή (π.χ.το απόρρητο της Εξομολογήσεως, η 
προστασία προσωπικών δεδομένων των βοηθουμένων από 
τις προνοιακές δραστηριότητες της Εκκλησίας) και ότι, εν 
όψει των ανωτέρω, η αξιολόγηση απαιτεί διάκριση, αντικει¬ 
μενικότητα και σφαιρικότητα. Η αξιολόγηση διατυπώνεται 
σε βαθμολογική κλίμακα 0 έως 10 και απαιτείται σαφής και 
συγκεκριμένη αιτιολογία της με πραγματικά στοιχεία, χωρίς 
αόριστες εκτιμήσεις ή γενικολόγους χαρακτηρισμούς. 

14. Πρώτο βαθμολογούμενο κριτήριο είναι η απόδοση 
του κληρικού στα γενικά εφημεριακά καθήκοντα, συνδεό¬ 
μενη άμεσα με την κατάρτιση αυτού, νοούμενη όχι μόνον 
ως απόκτηση τίτλων σπουδών, αλλά κυρίως ως γνώση και 
βίωση της εκκλησιαστικής εμπειρίας. Στις τρεις υποομάδες 
ελέγχεται: α) η διαρκής κατάρτιση και ενημέρωση του κλη¬ 
ρικού, β) η δυνατότητα εξωτερικεύσεως και μεταλαμπα- 
δεύσεως των θεολογικών γνώσεων και των πνευματικών 
εμπειριών, αλλά και γ) η συνέπεια κατά την άσκηση των 
εφημεριακών καθηκόντων (φυσική παρουσία του κληρι- 

κού στον Ιερό Ναό, συνέπεια στην τέλεση των Ακολουθιών 
και των ποιμαντικών δραστηριοτήτων, ανταπόκριση στις 
απαιτήσεις της Ενορίας κ.λπ.). 

15. Δεύτερο βαθμολογούμενο κριτήριο είναι η ποιμα¬ 
ντική διακονία, όπως αυτή διαπιστώνεται στην πράξη 
(ειδικά εφημεριακά καθήκοντα). Στις τρεις υποομάδες 
βαθμολογείται: α) η διακονία στο παγιωμένο ποιμαντικό, 
κοινωνικό και φιλανθρωπικό έργο, όπως αυτό προσδιο¬ 
ρίζεται από τους Ιερούς Κανόνες και το Τυπικό της Εκκλη¬ 
σίας, τις Εγκυκλίους της Ιερός Συνόδου και του επιχωρίου 
Μητροπολίτου, αλλά και την εντόπια συνήθεια και πρα¬ 
κτική, β) η ικανότητα ανταποκρίσεως σε ειδικές συνθήκες 
και έκτακτες ποιμαντικές καταστάσεις, εφόσον υπάρξουν, 
οπότε και αποτυπώνεται ο ζήλος και η πιστότητα στο 
ιερατικό καθήκον, και γ) βαθμολογείται ό,τι εξωτερικεύει 
την ιεραποστολική διάθεση και επιθυμία με την ανάληψη 
πρωτοβουλιών, την εφαρμογή καινοτόμων ποιμαντικών 
μεθόδων, αλλά και την εφευρετικότητα με την υποβολή 
και υλοποίηση προτάσεων για στοχευμένη ποιμαντική 
δράση. 

16. Σημαντικό στοιχείο του αξιολογουμένου είναι η 
προσεγμένη, φιλάδελφη και πνευματική συμπεριφορά 
αξιολογούμενη κατά σειρά προτεραιότητας ως εξής: 

α) πρωτίστως βαθμολογείται η συμπεριφορά και συνερ¬ 
γασία με τον επιχώριο Μητροπολίτη, αλλά και τα διοικητι¬ 
κά όργανα της οικείας Ιεράς Μητροπόλεως, 

β) πέραν της αρμόζουσας συμπεριφοράς και συνεργα¬ 
σίας με την οικεία εκκλησιαστική αρχή, ως απαραίτητη 
αξιολογείται και η δέουσα συμπεριφορά προς το Χριστε¬ 
πώνυμο πλήρωμα, ώστε να προσωποποιεί τον Ιερέα ως 
πατέρα του, 

γ) ομοίως, βαθμολογείται και η συμπεριφορά και συνερ¬ 
γασία με συνεφημερίους και τοπικές αρχές. 

17. Στοιχείο, το οποίο βαθμολογεί ο πρώτος βαθμολο¬ 
γητής είναι και η επιμόρφωση, αξιολογούμενη κατά σειρά 
προτεραιότητας ως εξής: 

α) πρωτίστως επιβάλλεται να λαμβάνεται υπόψη η επι¬ 
μόρφωση, η οποία πραγματοποιείται από πιστοποιημέ¬ 
νους προς τούτο φορείς. Οι βεβαιώσεις τέτοιων φορέων 
λαμβάνονται υπόψη και αυτοτελώς κατά τις βαθμολογικές 
προαγωγές των κληρικών, ιδίως σε περιπτώσεις ισοβαθμίας, 

β) ως εξαιρετική επίδοση λογίζεται η συμμετοχή του κλη¬ 
ρικού ως ομιλητή σε συνέδριο, το συγγραφικό έργο (π.χ. 
αρθρογραφία, έκδοση βιβλίων), η ενεργός συμμετοχή σε 
επιμορφωτικά προγράμματα της Μητροπόλεως (π.χ. καθη¬ 
γητής Σχολής Βυζαντινής Μουσικής, Σχολής Γονέων κ.λπ.), 

γ) η συμμετοχή στα κατά τόπους επιμορφωτικά σεμινά¬ 
ρια, ημερίδες και Ιερατικές Συνάξεις ή συνέδρια των Ιερών 
Μητροπόλεων λαμβάνονται υπόψη κατά την αξιολόγηση 
του Κληρικού, ασχέτως εάν χορηγείται βεβαίωση από πι¬ 
στοποιημένο φορέα επιμορφώσεως, και χαρακτηρίζεται 
ως εξαιρετική επίδοση και βαθμολογείται αναλόγως. 

18. Τέλος, ο πρώτος αξιολογητής δύναται να καταθέσει 
τις κατά την κρίση του προτάσεις ή παρατηρήσεις για τη 
βελτίωση της αποδόσεως του αξιολογουμένου. Αυτό το 
τμήμα δεν βαθμολογείται, ούτε λαμβάνεται υπόψη κατά 
την κρίση προαγωγής του εφημερίου από το Μητροπο- 
λιτικό Συμβούλιο. Οι προτάσεις και παρατηρήσεις παρί- 
στανται ως αφορμή προτροπής προς τον αξιολογούμενο, 


από κάποιον, κατά τεκμήριο εμπειρότερο του, κληρικό και 
διατυπώνονται μετά προσοχής. 

19. Το τρίτο μέρος της Εκθέσεως Αξιολογήσεως συ- 
ντάσσεται από τον δεύτερο αξιολογητή.Τα ανωτέρω για 
τον τρόπο βαθμολογήσεως από τον πρώτο βαθμολογη¬ 
τή, ισχύουν αναλόγως και για τον δεύτερο. Σε περίπτω¬ 
ση αποκλίσεως της βαθμολογίας του δευτέρου από τον 
πρώτο αξιολογητή, η οποία υπερβαίνει τις δύο μονάδες, ο 
δεύτερος αξιολογητής οφείλει να αιτιολογήσει ειδικώς την 
απόκλισή του. Η ειδική αιτιολογία της απόκλισης πρέπει 
να στηρίζεται σε πραγματικά στοιχεία. 

20. Εάν στον Εφημέριο έχει ανατεθεί θέση ευθύνης (π.χ. 
Π ροεδρία Εκκλησιαστικού Συμβουλίου, ευθύνη Φιλοπτώ- 
χου Ταμείου, ευθύνη Νεότητος, ευθύνη κάποιου Ιδρύμα¬ 
τος, κ.λπ.) η απόδοση σε αυτήν αξιολογείται ειδικώς από 
τον γενικώς αρμόδιο της οικείας Ιεράς Μητροπόλεως για 
τη συγκεκριμένη διακονία (για τα ανωτέρω παραδείγματα 
αντιστοίχως, από τον Πρωτοσύγκελλο ή Γενικό Αρχιερα¬ 
τικό Επίτροπο, από τον υπεύθυνο του Γενικού Φιλοπτώ- 
χου Ταμείου, από τον υπεύθυνο του Γραφείου Νεότητος 
κ.λπ.). Σε περίπτωση κατά την οποία σε έναν Εφημέριο 
έχουν ανατεθεί περισσότερα του ενός ειδικά εφημεριακά 
καθήκοντα, τότε αξιολογείται βαθμολογούμενος διαδο- 
χικώς από τους αντιστοίχους αρμοδίους και εξάγεται ο 
μέσος όρος. 

21. Στο τέλος της Εκθέσεως Αξιολογήσεως και προ της 
θεώρησής της από τον οικείο Μητροπολίτη, αναγράφο¬ 
νται οι ποινές, οι οποίες κατεγνώσθησαν σε βάρος του 
αξιολογούμενου Κληρικού κατά το παρελθόν έτος. Οι 
ποινές δεν υπόκεινται σε (αρνητική) βαθμολόγηση. Κα¬ 
ταχωρίζονται και λαμβάνονται υπόψη από το Μητροπο- 
λιτικό Συμβούλιο. 

22. Η Έκθεση Αξιολογήσεως του Εφημερίου ολοκληρώ¬ 
νεται με την θεώρησή της από τον οικείο Μητροπολίτη. 

23. Ο αξιολογούμενος έχει δικαίωμα μελέτης της συ¬ 
μπληρωμένης Έκθεσης Αξιολογήσεώς του ή λήψεως αντι¬ 
γράφου αυτής με έξοδά του, εάν το ζητήσει. 

Άρθρο 12 

Μεταθέσεις Εφημερίων 

1. Εφημέριος μετατίθεται: 

α) Ύστερα από αίτησή του. 

β) Με απόφαση της Δ.Ι.Σ., υστέρα από αιτιολογημένη 
πρόταση του οικείου Μητροπολίτου, εφόσον η περαιτέρω 
παραμονή του Εφημερίου στην ενορία αποβαίνει ασύμ¬ 
φορος για την πνευματική της ζωή. Η Δ.Ι.Σ. προσκαλεί σε 
ακρόαση τον Εφημέριο πριν την λήψη της αποφάσεώς 
της. Ο συνολικός αριθμός των με αυτή τη διαδικασία με¬ 
τατιθέμενων δεν μπορεί να υπερβαίνει κατ'έτος τους τρεις 
κατά Ιερά Μητρόπολη, στη δε Ιερά Αρχιεπισκοπή Αθηνών 
τους δέκα. 

γ) Λόγω ποινής επιβαλλομένης τελεσιδίκως υπό του 
Συνοδικού Δικαστηρίου κατά τα ειδικότερον οριζόμενα 
στον Νόμο περί Εκκλησιαστικών Δικαστηρίων (άρθρο 37 
παρ. 7 του ν. 590/1977). 

2. Αμοιβαία μετάθεση Εφημερίων που έχουν τα ίδια 
προσόντα μεταξύ δυο ενοριών της αυτής Μητροπόλεως 
συντελείται με τη συγκατάθεση των μετατιθεμένων και 
Πράξη του οικείου Μητροπολίτου. 

Άρθρο 13 

Απόσπαση Εφημερίων 

Απόσπαση Εφημερίου σε άλλη κενή οργανική θέση δεν 
μπορεί να παραταθεί πέραν των τριών μηνών συνεχώς ή δια¬ 
κεκομμένους μέσα στο ίδιο έτος, εκτός αν η απόσπαση γίνεται 
ύστερα από αίτησή του ή με τη συγκατάθεσή του (άρθρο 
37 παρ. 4 του ν. 590/1977). Επιτρέπεται υπό τους όρους του 
προηγούμενου εδαφίου απόσπαση εφημερίων και σε Ιερό 
Προσκύνημα για κάλυψη των πνευματικών και διοικητικών 
αναγκών του ή και σε άλλη Ιερά Μητρόπολη, εφόσον υφί- 
σταται προηγουμένη σύμφωνη γνώμη του οικείου Μητρο¬ 
πολίτου, για ορισμένο διάστημα, δυνάμενο να ανανεωθεί. 

Άρθρο 14 

Αφυπηρέτηση Εφημερίων 

1. Οι Εφημέριοι μπορούν να αποχωρούν της υπηρεσίας 
ύστερα από αίτησή τους μετά τη συμπλήρωση του 70ού 
έτους της ηλικίας τους, ως και 35ετή πλήρη εφημεριακή 
υπηρεσία, ή και σε προγενέστερο χρόνο, εφόσον υφίστα- 
ται ανικανότητα προς εκτέλεση των εφημεριακών τους κα¬ 
θηκόντων λόγω νόσου πνευματικής ή σωματικής, η οποία 
πιστοποιείται αρμοδίως σύμφωνα με τις διατάξεις που 
εφαρμόζονται αναλογικώς επί των πολιτικών δημοσίων 
διοικητικών υπαλλήλων. Η πιστοποίηση αυτή προκαλείται 
είτε με αίτηση του Εφημερίου, είτε με ενέργεια του οικείου 
Μητροπολίτου, προς την αρμόδια Υγειονομική Επιτροπή 
του άρθρου 165 του ν. 3528/2007, όπως ισχύει. 

2. Μετά την κατά τα ανωτέρω διαπίστωση της ανικανό¬ 
τητας, ο οικείος Μητροπολίτης διορίζει προσωρινό Εφη¬ 
μέριο μέχρι την πλήρωση της θέσεως κατά τις διατάξεις 
του παρόντος Κανονισμού. 

Ως προς την αφυπηρέτηση των Εφημερίων των Κοιμη¬ 
τηρίων εφαρμόζεται ειδικότερα το άρθρο 14 παρ. 9 του 
Κανονισμού 8/1979, όπως ισχύει. 

3. Η ιδιότητα του θρησκευτικού λειτουργού, η πνευματι¬ 
κή σχέση και η κανονική εξάρτηση του Κληρικού από τον 
οικείο Μητροπολίτη δεν παύει, λόγω της αφυπηρετήσεώς 
του ως εφημερίου. 

Άρθρο 15 

Παύση Εφημερίων 

Ο Εφημέριος, πλην των περιπτώσεων αφυπηρετήσεώς 
που προβλέπονται στο προηγούμενο άρθρο, παύεται από 
της θέσεως του: 

α) Λόγω ποινής, σύμφωνα με τον Νόμο περί Εκκλησια¬ 
στικών Δικαστηρίων. 

β) Εάν επιδείξει συμπεριφορά αντίθετη προςτις υπηρε¬ 
σιακές του υποχρεώσεις, όπως εάν εγκαταλείψει τη θέση 
του χωρίς άδεια πέραν των 30 ημερών αδικαιολογήτως, ή 
εάν δεν συμμορφωθεί προς νομίμως γενομένη απόσπαση. 
Ουσιώδη τύπο της σχετικής Πράξεως του Μητροπολίτου 
αποτελεί στις περιπτώσεις αυτές η προηγουμένη κλήση 
του Εφημερίου να απολογηθεί ή να παράσχει εξηγήσεις. 

γ) Εάν Εφημέριος, ο οποίος κατέχει θέση δημοσίου 
υπαλλήλου και μετατεθεί, αποσπασθεί ή μεταταχθεί ως 
υπάλληλος σε άλλη περιφέρεια, με συνέπεια να καθίσταται 
αδύνατη η εκτέλεση των εφημεριακών του καθηκόντων 
και εφόσον δεν έχει δοθεί συγκατάθεση ώστε να εκδοθεί 
Απολυτήριο Γράμμα για την ένταξή του στη Μητρόπολη 
του τόπου μεταθέσεως, αποσπάσεως ή μετατάξεώς του. 


Άρθρο 16 

Απόλυση Εφημερίων 

1. Ο οικείος Μητροπολίτης δεν δύναται να χορηγήσει 
Απολυτήριο Γράμμα προςτον Εφημέριο, προκειμένου αυ¬ 
τός να ενταχθεί στη δικαιοδοσία άλλης Ιεράς Μητροπόλε- 
ως, εάν προηγουμένως δεν έχει την έγγραφη συγκατάθεση 
του Μ ητροπολίτου του τόπου της νέας εγκαταστάσεως του 
Κληρικού (άρθρο 56 παρ. 6 του ν. 590/1977). 

2. Τυχόν Απολυτήριο Γράμμα χωρίς αναφορά της Ιεράς 
Μητροπόλεως προορισμού του Εφημερίου ή χωρίς την 
συγκατάθεση του Αρχιερέως του τόπου, στον οποίο ο 
Κληρικός θα εγκατασταθεί, είναι άκυρο. 

3. Προκειμένου περί Εφημερίου ιερομονάχου απαιτείται 
προ της εκδόσεωςτου Απολυτηρίου Γράμματος και η βε¬ 
βαίωση περί της αποδοχής του υπό της Ιεράς Μονής και 
αποδοχής της εγγραφής του στο Μοναχολόγιο της Ιεράς 
Μονής, στην οποία πρόκειται να εγγράφει. 

Άρθρο 17 

Χειροτονία ως Εφημερίων εν ενεργεία 
ή συνταξιούχων (δημοσίων ή ιδιωτικών) 
υπαλλήλων 

1. Συνταξιούχοι πρώην δημόσιοι ή ιδιωτικοί κ.λπ. υπάλ¬ 
ληλοι, οι οποίοι έχουν τα κανονικά και νόμιμα προσόντα 
και δεν υπερέβησαν το 70ό έτος της ηλικίας τους, εφόσον 
είναι απόφοιτοι Δευτεροβάθμιας Εκπαιδεύσεως, μπορούν 
να χειροτονηθούν και να τοποθετηθούν σε κενές εφημε- 
ριακές θέσεις, κωμοπόλεων ή χωρίων, με πληθυσμό κάτω 
των 5.000 κατοίκων, κατά την τελευταία απογραφή. Ως 
προς τη μισθοδοσία των ανωτέρω εφαρμόζονται οι εκά- 
στοτε ισχύουσες διατάξεις της συνταξιοδοτικής νομοθε¬ 
σίας. Προ της χειροτονίας τους υποχρεούνται αυτοί να 
παρακολουθήσουν ταχύρρυθμη εκκλησιαστική επιμόρ¬ 
φωση σε πιστοποιημένο φορέα. 

2. Απασχολούμενοι ως εργατοτεχνικό προσωπικό ή 
υπάλληλοι στον ιδιωτικό ή δημόσιο τομέα ή σε ελευθέρια 
επαγγέλματα, εφόσον η φύση της απασχολήσεώς τους δεν 
αντίκειται στην ιδιότητα του ορθοδόξου Κληρικού, κατά 
τις προβλέψεις της αριθμ. 2812/2005 σχετικής Εγκυκλίου 
της Ιεράς Συνόδου, και έχουν τα απαιτούμενα κανονικά 
και νόμιμα προσόντα, μπορούν να χειροτονηθούν και να 
τοποθετηθούν ως Εφημέριοι σε κενές εφημεριακές θέσεις, 
διατηρώντας την απασχόλησή τους. Κατά την ανωτέρω 
Εγκύκλιο της Ιεράς Συνόδου συμβατές με την ιδιότητα του 
Κληρικού απασχολήσεις, οι οποίες δύνανται να εξασκού- 
νται εκ παραλλήλου με την εφημεριακή ιδιότητα, είναι: 
οι χειρωνακτικές και τεχνικές εργασίες (α. παραδοσιακά 
επαγγέλματα: αγροτικά π.χ. αγρότη, αλιέως, κτηνοτρόφου, 
πτηνοτρόφου, μελισσοκόμου, ή του κηροπλάστη κ.λπ., β. 
τα τεχνικά επαγγέλματα: π.χ. του ξυλουργού, επιπλοποι¬ 
ού, υποδηματοποιού κ.λπ.., του τεχνικού ηλεκτρικών, ηλε¬ 
κτρονικών, υπολογιστικών ή υδραυλικών δικτύων κ.λπ.), 
οι υπαλληλικές εργασίες (υπαλληλικές θέσεις με σχέση ερ¬ 
γασίας ή δημοσίου δικαίου στον ιδιωτικό τομέα ή και στο 
δημόσιο τομέα ως πολιτικό προσωπικό), τα επιστημονικά 
επαγγέλματα (α. εκπαιδευτικά: διδάσκαλοι, καθηγητές σε 
όλες τις εκπαιδευτικές βαθμίδες, β. ερευνητικά: φυσικοί, 
χημικοί, βιολόγοι, μεταλλειολόγοι, γεωλόγοι, σεισμολό- 
γοι, γεωχημικοί, μετεωρολόγοι, αστροφυσικοί κ.ά., ιατρικά 

επαγγέλματα: άπαντα επιτρέπονται, πλην του γυναικο¬ 
λόγου και του ιατροδικαστή, δ. επαγγέλματα κοινωνικής 
και ανθρωπιστικής φύσεως: ψυχολόγοι, κοινωνικοί λει¬ 
τουργοί, νοσηλευτές κ.λπ., ε. τα νομικά επαγγέλματα δεν 
επιτρέπονται, εκτός της σχετικής με την νομική επιστήμη 
διδακτικής ή/και ερευνητικής δραστηριότητας), ενώ δεν 
συμβιβάζονται δραστηριότητες που απαγορεύονται σε 
κληρικό κατά το κανονικό δίκαιο της Ορθοδόξου Ανατο¬ 
λικής Εκκλησίας του Χριστού (:α) κανόνες ΜΔ' των Αγίων 
Αποστόλων, ΙΖ' της Α' Οικουμενικής Συνόδου, Γ της Πεν¬ 
θέκτης, Δ' της εν Λαοδικεία και Ε' της εν Καρθαγένη Συνό¬ 
δου, β) κανόνες Ο' και ΟΣΤ' της Πενθέκτης Οικουμενικής 
Συνόδου, ΚΔ' της εν Λαοδικεία και ΜΖ' της εν Καρθαγένη 
Συνόδου, γ) κανόνες ΜΒ' των Αγίων Αποστόλων, ΚΔ' και Ν' 
της Πενθέκτης Οικουμενικής Συνόδου, δ) κανόνες ΝΑ' της 
Πενθέκτης Οικουμενικής Συνόδου και ΝΓ' της εν Καρθαγέ¬ 
νη Συνόδου, ε) κανόνες ΞΑ' της Πενθέκτης Οικουμενικής 
Συνόδου, ΚΔ' της εν Αγκύρα και ΛΣΤ' της εν Λαοδικεία 
Συνόδου, ΠΓ' του Μ. Βασιλείου, στ) κανόνεςΣΤ' και ΠΓ' των 
Αγίων Αποστόλων, Γ' και Ζ' της Δ' Οικουμενικής Συνόδου, 
Γ της Ζ' Οικουμενικής Συνόδου). 

Άρθρο 18 

Πλήρωση ειδικών εφημεριακών θέσεων 

Ο διορισμός Εφημερίων σε Ιερούς Ναούς κοιμητηρίων ή 
φιλανθρωπικών, νοσηλευτικών, εκπαιδευτικών, σωφρονιστι¬ 
κών κ.λπ. φορέων και ιδρυμάτων, συμπεριλαμβανομένου και 
του Πανελληνίου Ιερού Ιδρύματος ΕυαγγελιστρίαςΤήνου, δι- 
ενεργείται από τον οικείο Μητροπολίτη, μεταξύ όσων έχουν 
τααπαιτούμενα από τον παρόντα Κανονισμό προσόντα Κλη¬ 
ρικών για την περιοχή, όπου οι Ιεροί Ναοί ευρίσκονται, αξιο¬ 
λογούνται δε κατά τις διατάξεις του παρόντος Κανονισμού. 

Άρθρο 19 

Εφημέριοι - Ιεροκήρυκες 

1. Ασχέτως του αριθμού οικογενειών μιας ενορίας, εφό¬ 
σον οι πνευματικές ανάγκες της απαιτούν τον διορισμό 
Κληρικού καταλλήλου για το κήρυγμα, την εξομολόγηση, 
την κατηχητική διακονία και τα παρόμοια, δύναται ο οικείος 
Μητροπολίτης να διορίζει, ως «Εφημέριο - Ιεροκήρυκα», 
κληρικό κατάλληλο από όσους Ιερομόναχους είναι εγγε¬ 
γραμμένοι στα Μοναχολόγια των Ιερών Μονών της οικεί¬ 
ας Ιερός Μητροπόλεως και έχουν τα νόμιμα προσόντα. Ο 
«Εφημέριος- Ιεροκήρυκας» εντασσόμενος σε μισθολογική 
κατηγορία βάσει των προσόντων του, δύναται να ασκεί τα 
ως άνω καθήκοντα σε περισσότερες από μία έως και δέκα 
ενορίες. Ο διοριζόμενος ως «Εφημέριος - Ιεροκήρυκας» 
κατά τις διατάξεις του παρόντος άρθρου περιορίζεται 
αποκλειστικώς στα ανωτέρω πνευματικά καθήκοντα χωρίς 
ανάμειξη στα καθήκοντα και δικαιώματα των Εφημερίων. 

2. Εκλιπουσών των πνευματικών αναγκών του διορι¬ 
σμού των κατά τα ανωτέρω Εφημερίων, ο οικείος και δι- 
ορίσας αυτούς Μητροπολίτης δύναται να ανακαλέσει το 
διορισμό τους. 

Άρθρο 20 

Διορισμός Διακόνων 

1. Οργανικές θέσεις Διακόνων σε ενοριακούς Ιερούς Να¬ 
ούς υφίστανται σύμφωνα με τα προβλεπόμενα από το 
ν.δ. 1398/1973 (ΦΕΚ Α' 112/23.5.1973), όπως ισχύει. 


2. Επιτρέπεται χειροτονία εγγάμου ως Διακόνου για την 
κάλυψη κενής οργανικής θέσεως. Μοναχοί χειροτονούνται 
Διάκονοι για την κάλυψη τελετουργικών αναγκών της Ιε¬ 
ρός Μονής, στο μοναχολόγιο της οποίας είναι εγγεγραμ¬ 
μένοι ως μοναχοί ή ευρύτερα της I. Μητροπόλεως. Η κατά 
παράβαση της παρούσας διατάξεως τελούμενη χειροτονία 
είναι αντικανονική ως απολελυμένη. 

3. Ο διορισμός των Διακόνων διενεργείται με απόφα¬ 
ση του οικείου Μητροπολίτου, κατά τις προβλέψεις του 
ν.δ. 1398/1973, εφαρμοζομένων σε αυτούς κατ' αναλογί¬ 
αν των διατάξεων των άρθρων 4, 5 και 7 έως και 17 του 
παρόντος Κανονισμού. 

4. Τατου βαθμολογίου, της μισθοδοσίας, της ασφαλίσεως 
και της συνταξιοδοτήσεως των Διακόνων των ενοριακών 
Ιερών Ναών διέπονται από τις εκάστοτε ισχύουσες διατάξεις. 

5. Τα πόσης φύσεως καθήκοντα του διακόνου εγκύρως 
ανατίθενται σε αυτόν ακόμα και εάν δεν μισθοδοτείται 
από οποιαδήποτε πηγή, εφόσον αυτός συγκατατίθεται 
στον διορισμό του. 

Άρθρο 21 

Διορισμός Ιεροκηρύκων 

1. Οργανικές θέσεις Ιεροκηρύκων στην Ιερά Αρχιεπισκο¬ 
πή Αθηνών και στις Ιερές Μητροπόλεις υφίστανται σύμφω¬ 
να με τα προβλεπόμενα από το άρθρο 25 του ν. 817/1978. 

2. Στις θέσεις αυτές διορίζονται με απόφαση του οι¬ 
κείου Μητροπολίτου, άγαμοι Κληρικοί, απόφοιτοι Ορ¬ 
θόδοξης Θεολογικής Σχολής ή των τμημάτων Ιερατικών 
Σπουδών των Ανωτάτων Εκκλησιαστικών Ακαδημιών. 
Ως προς τη μισθοδοσία, την ασφάλιση και τη συνταξι- 
οδότηση αυτών εφαρμόζονται οι εκάστοτε ισχύουσες 
σχετικές διατάξεις. 

3. Εφημέριοι, έχοντες τα προς τούτο νόμιμα προσόντα, 
δύνανται να μετατάσσονται σε κενές οργανικές θέσεις Ιε¬ 
ροκηρύκων των Ιερών Μητροπόλεων της Εκκλησίας της 
Ελλάδος και αντιστρόφως, δι' αποφάσεωςτης Δ.Ι.Σ., δημο- 
σιευομένης εις την Εφημερίδα της Κυβερνήσεως, κατόπιν 
αιτήσεως του ενδιαφερομένου και συμφώνου γνώμης του 
οικείου Μητροπολίτου. 

Άρθρο 22 

Ειδική διάταξη 

Οι λαϊκοί εκκλησιαστικοί υπάλληλοι, οι κατέχοντες θέ¬ 
σεις εκ μετατροπής οργανικών διακονικών θέσεων και, 
κατά τις κείμενες διατάξεις, μισθοδοτούμενοι υπό του 
Δημοσίου υπάγονται στις διατάξεις του Κανονισμού 5/ 
1978 «Περί Κώδικος Εκκλησιαστικών Υπαλλήλων» (ΦΕΚ Α' 
48/3.4.1978), σύμφωνα με την παράγραφο 5 του άρθρου 
20 του ν. 1476/1984 (ΦΕΚ 136 Α'). 

Άρθρο 23 

Κατάργηση αντιθέτων διατάξεων 

Κάθε γενική ή ειδική διάταξη Κανονισμού, η οποία αντί- 
κειται στον παρόντα Κανονισμό καταργείται. 

Άρθρο 24 

Έναρξη ισχύος του Κανονισμού 

Η ισχύςτου παρόντος Κανονισμού αρχίζει απάτην ημέ¬ 
ρα της δημοσιεύσεώς του στην Εφημερίδα της Κυβερνή¬ 
σεως και το περιοδικό ΕΚΚΛΗΣΙΑ. 

ΠΑΡΑΡΤΗΜΑ: ΕΝΤΥΠΟ ΑΞΙΟΛΟΓΗΣΕΩΣ ΚΛΗΡΙΚΩΝ (ΕΦΗΜΕΡΙΩΝ ΚΑΙ ΔΙΑΚΟΝΩΝ) 

ΕΛΛΗΝΙΚΗ ΔΗΜΟΚΡΑΤΙΑ 

ΙΕΡΑ ΜΗΤΡΟΠΟΛΙΣ_ 


Άοιθμ. Πρωτ.: 


Εν 




20 


ΕΚΘΕΣΗ ΑΞΙΟΛΟΓΗΣΗΣ ΚΛΗΡΙΚΩΝ 

(Εφημερίων καί Διακόνων) 

Έτους_ 

Α'. ΣΤΟΙΧΕΙΑ ΑΞΙΟΛΟΓΟΥΜΕΝΟΥ ΚΑΙ ΑΥΤΟΑΞΙΟΛΟΓΗΣΗ 

(Συμπληρώνεται άπό τόν αξιολογούμενο) 


(Επώνυμο) 


(Ονομα) 


(Πατρώνυμο) 


(Κατηγορία) (Βαθμός) (Τίτλος θέσης) 

1. ΤΙΤΛΟΙ ΣΠΟΥΔΩΝ - ΜΕΤΕΚΠΑΙΔΕΥΣΗ - ΕΠΙΜΟΡΦΩΣΗ 


2. ΠΕΡΙΓΡΑΦΗ ΤΟΥ ΕΡΓΟΥ ΠΟΎ ΕΠΙΤΕΛΕΣΘΗΚΕ ΚΑΤΑ ΤΗΝ ΠΕΡΙΟΔΟ ΑΞΙΟΛΟΓΗΣΕΩΣ 

α) Συνοπτική περιγραφή τού γενικού έργου καί τιύν ειδικών καθηκόντων: _ 


β) Δυσχέρειες καί προβλήματα: 


γ) Επιμόρφωση - συγγραφικό έργο - άρθρα - βραβεύσεις: 

3. ΑΥΤΟΑΞΙΟΛΟΓΗΣΗ 


ΚΡΙΤΗΡΙΑ 

ΒΑΘΜΟΣ (1-10) 

1. Γενικά Έφημεριακά Καθήκοντα 


2. Ειδικά Έφημεριακά Καθήκοντα 


3. Συμπεριφορά - Πειθαρχικές Ποινές 


4. Επιμόρφωση - Εξαιρετικές Επιδόσεις 



Έν_τη_20_ 

(Υπογραφή Αξιολογούμενου) 

Β . ΑΞΙΟΛΟΓΗΣΗ 

(Συμπληρώνεται από τούς άξιολογητές) 


1. ΓΕΝΙΚΑ ΕΦΗΜΕΡΙΑΚΑ ΚΑΘΗΚΟΝΤΑ 


ΚΑΤΑΡΤΙΣΗ 

ΒΑΘΜΟΛΟΓΙΑ (1-10) 

Α' ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 

α) Επάρκεια Εκκλησιαστικής κατάρτισης (θεολογικές 
γνώσεις, ειδικές γνώσεις, έμπειρία) 



(3) Ικανότητα εφαρμογής τών γνώσεων καί τής έμτιειρίας τήν 
οποία κατέχει 



γ) Συνέπεια κατά τήν άσκηση τών γενικών έφημεριακών 
καθηκόντων 



ΜΕΣΟΣ ΟΡΟΣ ΒΑΘΜΟΛΟΓΙΑΣ (δύο δεκαδικά ψηφία) 




Ειδική καί συγκεκριμένη αιτιολογία, βάσει πραγματικών στοιχείων, γιά βαθμολογία κάθε κριτηρίου με 
βαθμούς 9 ή 10 ή 4 καί κάτω: 

Α' Αξιολογητής:_ 


Β' Αξιολογητής:. 


2. ΕΙΔΙΚΑ ΕΦΗΜΕΡΙΑΚΑ ΚΑΘΗΚΟΝΤΑ 


ΠΟΙΜΑΝΤΙΚΗ ΔΙΑΚΟΝΙΑ 

ΒΑΘΜΟΛΟΓΙΑ (1-10) 

Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 

α) Ποιμαντικό καί φιλανθρωπικό έργο 



β) Ανταπόκριση σέ ειδικές συνθήκες καί καταστάσεις 



γ) Πρωτοβουλία - καινοτομίες - ύποβολή καί ύλοποίηση 
προτάσεων 



ΜΕΣΟΣ ΟΡΟΣ ΒΑΘΜΟΛΟΓΙΑΣ (δύο δεκαδικά ψηφία) 




Ειδική καί συγκεκριμένη αιτιολογία, βάσει πραγματικών στοιχείων, γιά βαθμολογία κάθε κριτηρίου μέ 
βαθμούς 9 ή 10 ή 4 καί κάτω: 

Α’ Αξιολογητής: _ 


Β' Αξιολογητής:. 

3. ΣΥΜΠΕΡΙΦΟΡΑ 


ΣΥΜΠΕΡΙΦΟΡΑ ΚΑΙ ΣΥΝΕΡΓΑΣΙΑ 

ΒΑΘΜΟΛΟΓΙΑ (1-10) 

Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 

α) Συμπεριφορά καί συνεργασία μέ τήν οικεία έκκλησιαστική 
Αρχή 



β) Συμπεριφορά πρός τούς πιστούς καί έξυπηρέτηση αύτών 



γ) Συμπεριφορά καί συνεργασία μέ τούς συνεφημερίους καί 
μέ τίς τοπικές Αρχές 



ΜΕΣΟΣ ΟΡΟΣ ΒΑΘΜΟΛΟΓΙΑΣ (δέ>ο δεκαδικά ψηφία) 




Ειδική καί συγκεκριμένη αιτιολογία, βάσει πραγμιατικών στοιχείων, γιά βαθμολογία κάθε κριτηρίου μέ 
βαθμούς 9 ή 10 ή 4 καί κάτω: 

Α' Αξιόλογη τής:_ 


Β' Αξιολογητής:. 


4. ΕΠΙΜΟΡΦΩΣΗ 


ΕΠΙΜΟΡΦΩΣΗ ΚΑΙ ΕΞΑΙΡΕΤΙΚΕΣ ΕΠΙΔΟΣΕΙΣ 

ΒΑΘΜΟΛΟΓΙΑ (1-10) 

Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 

α) Επιμόρφωση άπό πιστοποιημένους φορείς 



β) Συμμετοχή σέ έπιμορφωτικά Σεμινάρια - Ημερίδες - 
Ιερατικές Συνάξεις τής Ίεράς Μητροπόλεως, συγγραφική 
δραστηριότητα κ.λ.π. 



γ) Άλλες έξαιρετικές έπιδόσεις: 




ΜΕΣΟΣ ΟΡΟΣ ΒΑΘΜΟΛΟΓΙΑΣ (δέ’ο δεκαδικά ψηφία) 




Ειδική καί συγκεκριμένη αιτιολογία, βάσει πραγμιατικών στοιχείων, γιά βαθμιολογία κάθε κριτηρίου μέ 
βαθμούς 9 ή 10 ή 4 καί κάτω: 

Α' Αξιολογητής:_ 


Β' Αξιολογητής:. 


5. ΤΕΛΙΚΗ ΒΑΘΜΟΛΟΓΙΑ 


ΚΡΙΤΗΡΙΑ 

Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 

Κατάρτιση 



Ποιμαντική διακονία 



Συμπεριφορά - ποινές 



Επιμόρφωση - έξαιρετικές έπιδόσεις 



ΜΕΣΟΣ ΟΡΟΣ (δύο δεκαδικά ψηφία) 

(α) 

(β) 

ΤΕΛΙΚΗ ΒΑΘΜΟΛΟΓΙΑ (Μ.Ο. α και β) 

6. ΠΡΟΤΑΣΕΙΣ ΓΙΑ ΤΗΝ ΒΕΛΤΙΩΣΗ ΤΗΣ ΑΠΟΔΟΣΗΣ ΤΟΥ ΑΞΙΟΛΟΓΟΥΜΕΝΟΥ: 


Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 































Έν τή 20 

Έν τή 20 

(Όν/μο καί υπογραφή Α' Αξιολογητού) 

(Όν/μο καί υπογραφή Β' Αξιολογητοΰ) 


Γ . ΑΞΙΟΛΟΓΗΣΗ ΤΩΝ ΕΙΔΙΚΩΝ ΕΦΗΜΕΡΙΑΚΩΝ ΚΑΘΗΚΟΝΤΩΝ 


ΠΕΡΙΓΡΑΦΗ ΕΙΔΙΚΩΝ ΕΦΗΜΕΡΙΑΚΩΝ ΚΑΘΗΚΟΝΤΩΝ 

ΒΑΘΜΟΛΟΓΙΑ (1-10) 

α) Προϊστάμενος Ίεροϋ Ναού 


β) Υπεύθυνος Νεότητος 


γ) Υπεύθυνος Φιλόπτωχου Ταμείου 


δ) 


ε) 


στ) 


0 


η) 


θ) 


0 


ΜΕΣΟΣ ΟΡΟΣ ΒΑΘΜΟΛΟΓΙΑΣ 



Δ . ΠΕΙΘΑΡΧΙΚΕΣ ΠΟΙΝΕΣ 


Ε . ΘΕΩΡΗΣΗ ΥΠΟ ΤΟΥ ΣΕΒΑΣΜΙΩΤΑΤΟΥ ΜΗΤΡΟΠΟΛΙΤΟΥ 

(ΣΦΡΑΓΙΔΑ) (ΥΠΟΓΡΑΦΗ) 

Ο παρών Κανονισμός να δημοσιευθεί στην Εφημερίδα της Κυβερνήσεως και στο επίσημο δελτίο της Εκκλησίας της 
Ελλάδος «ΕΚΚΛΗΣΙΑ». 

Αθήνα, 8 Φεβρουάριου 2018 
Ο Πρόεδρος 

ΤΟ Αθηνών ΙΕΡΩΝΥΜΟΣ 
Ακριβές αντίγραφον 

Αθήνα, 7 Αυγούστου 2018 
Ο Αρχιγραμματεύς 
ΤΟ Μεθώνης ΚΛΗΜΗΣ 

Καττοδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: ννβύηΊΒίίθΓ.θίΟΒί.αΓ 





























































